
 PROIECT DE  DECIZIE 
com. Sărata Galbenă
   Din:          2026                                                                            Nr. 5/

[bookmark: _Hlk98842343] ,, Cu privire la aprobarea propunerii de solicitare a transferului 
cu destinaţie specială pentru pregătirea procesului de amalgamare voluntară”

     În conformitate cu prevederile art. 14 alin (1)  din Legea nr.436/2006 privind administrația publică locală, art. 16 din Legea nr.225/2023 privind amalganarea voluntară a unităţilor administrativ-teritoriale, pct. 93-112 din Metodologia de amalgamare voluntară a unităţilor administrativ-teritoriale, aprobată prin Hotărârea Guvernului nr.925/2023, cu modificările ulterioare, având în vedere decizia consiliului local Sărata Galbenă nr.4/1 din 27.05.2026, decizia consiliului local Caracui nr. 4/1 din 20.05.2026, luând în considerație avizele  comisiilor de specialitate, 
Consiliul local comunal Sărata Galbena
                                               DECIDE:
  1. Se acceptă şi se aprobă propunerea grupului de lucru comun de a solicita transferul cu destinaţie specială pentru pregătirea procesului de amalgamare voluntară a comunei Sărata Galbenă, în sumă totală de 400 000 lei, conform anexei, parte integrantă a Deciziei.
  2. Transferul va fi solicitat de către autoritatea administraţiei publice locale  a comunei Sărata Galbenă, raionul Hînceşti, din numele unităţilor administrativ teritoriale participante la procesul de amalgamare voluntară.
3. Se pune în sarcina primarului comunei Sărata Galbenă realizarea/organizarea acţiunilor şi semnarea documentelor necesare pentru solicitarea transferului cu destinaţie specială pentru pregătirea procesului de amalgamare voluntară a UAT Sărata Galbenă şi Caracui.
4. Prezenta decizie se aduce la cunoştinţă publică în modul prevăzut de lege şi intră în vigoare la data includerii în Registrul de Stat al Actelor Locale şi poate fi contestată la Judecătoria Hînceşti, sediul Ialoveni, în termen de 30 de zile de la data comunicării, potrivit prevederilor Codului Administrativ nr.116/2018.
5. Controlul executării prevederilor prezentei hotărâri se atribuie primarului şi comisiei de specialitate în  în probleme economice, buget şi finanţe şi a primarului.

                             
Preşedintele şedinţei:________________________
 Contrasemnează:
             Secretara
 Consiliului  local Sărata Galbenă:______________ Albina SOLOMON




Anexă
La decizia consiliului local nr. 5/2 
din 22.07.2026
Proces-verbal
al ședinței grupului de lucru comun al
unităților administrativ-teritoriale participante
la procesul de amalgamare voluntară
nr.3   din „23”  iunie  2026
  
Propunere 
solicitare a transferului cu destinație specială pentru pregătirea procesului de amalgamare voluntară a unităților administrativ-teritoriale 
  
În cadrul ședinței membrii grupului de lucru comun al unităților administrativ-teritoriale Sărata Galbenă şi Caracui au decis prin consens și în unanimitate solicitarea transferului cu destinație specială, pentru pregătirea procesului de amalgamare voluntară, după cum urmează: 
 
	Lista UAT-urilor participante la procesul de amalgamare, inclusiv numărul şi data deciziilor consiliilor locale de inițiere a procesului de amalgamare voluntară
	1) Comuna Sărata Galbenă, Decizia nr. 4/1 din 27.05.2026 a consiliului local Sărata Galbenă privind inițierea procesului de amalgamare voluntară;
2) Satul Caracui, Decizia nr. 4/1 din 20.05.2026 a consiliului local Caracui privind inițierea procesului de amalgamare voluntară;


	UAT selectată în calitate de centru administrativ/solicitant
	Comuna Sărata Galbenă, raionul Hînceşti

	Suma solicitată
	400 000 lei

	Bugetul sumar, tipurile de activități și sumele estimative necesare
	În conformitate cu rezultatele chestionarului distribuit locuitorilor comunei Sărata Galbenă şi satul Caracui, precum și a altor măsuri de consultare publică, lipsa sistemului centralizat de canalizare, a staţiilor de evacuare şi epurare a apelor uzate  reprezintă problema prioritară pentru comunitățile noastre. 
În acest context, membrii grupului de lucru comun au agreat unanim direcționarea mijloacelor din contul transferului pentru elaborarea/pregătirea proiectului tehnic comun pentru construcţia staţiilor de evacuare şi epurare a apelor uzate în satele Sărata Galbenă şi Caracui.
Dat fiind faptul că realizarea documentației tehnice este costisitoare, întreaga sumă solicitată va fi orientată doar pentru un singur tip de activități/cheltuieli: achiziționarea serviciilor unei companii specializate în  elaborarea/pregătirea proiectului tehnic comun pentru construcţia staţiilor de evacuare şi epurare a apelor uzate în satele Sărata Galbenă şi Caracui.
Suma estimativă necesară pentru elaborarea documentației tehnice/proiectarea rețelelor de alimentare cu apă în cele trei unități administrative-teritoriale vizate este de 450.000 MDL. Autoritățile publice locale a satului Caracui șa comunei Sărata Galbenă vor asigura cofinanțarea (la necesitate) din contul bugetelor locale sau din alte surse externe. Astfel va fi acoperită diferența de cost dintre suma alocată din contul transferului și costul estimat al contractului pentru elaborarea documentației tehnice respective.

	Graficul de implementare
	Conform Metodologiei de amalgamare voluntară, termenul de implementare nu poate depăși în total 12 luni de la transferarea sumei respective în bugetul UAT solicitante. Ne propunem să ne încadrăm în acest termen limită după cum urmează:
1)    Pregătirea documentației de atribuire necesare și realizarea procedurilor de achiziții publice – 1 lună;
2)    Executarea contractului de servicii privind elaborarea documentației tehnice entru construcţia staţiilor de evacuare şi epurare a apelor uzate în satele Sărata Galbenă şi Caracui – 2 luni;
De menționat faptul că, pe parcursul elaborării documentației tehnice, grupul de lucru comun va fi informat și implicat la etapele cheie de elaborare a documentației de atribuire, inclusiv de elaborare a caietului de sarcini, de determinare a opțiunilor tehnice, de comunicare și de coordonare cu proiectanții/specialiștii implicați din partea agentului economic contractat.

